**Zmluva o ochrane osobných údajov**

uzatvorená podľa ustanovenia článku 28 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné na riadenie o ochrane osobných údajov)

/ďalej len „Nariadenie“/

za primeraného použitia príslušných ustanovení

zákona č. 18/2018 Z.z. o ochrane osobných údajov v planom znení /ďalej len „Zákon“/

**Zmluvné strany:**

Obchodné meno: Centrum vedecko-technických informácií SR

Sídlo: Lamačská cesta 8/A, 811 04 Bratislava

Adresa pre doručovanie: Lamačská cesta 8/A, 811 04 Bratislava

IČO: 00 151 882

IČ DPH: SK2020798395

Bankové spojenie: štátna pokladnica

Číslo účtu: SK05 8180 0000 0070 0006 4743

Zapísaná: Príspevková organizácia zriadená Ministerstvom školstva, vedy, výskumu a športu SR

Konajúca prostr.:

(ďalej len „Prevádzkovateľ“)

a

Obchodné meno:

Sídlo:

IČO:

IČ DPH:

Bankové spojenie:

Číslo účtu:

Zapísaná:

Konajúca prostr.:

(ďalej len „Sprostredkovateľ“)

(ďalej spolu len „Zmluvné strany“)

**Článok I.**

**Úvodné ustanovenia**

1. Prevádzkovateľ je obchodná spoločnosť, ktorá sa zaoberá poskytovaním ...................................................
2. Sprostredkovateľ je obchodná spoločnosť, poskytovateľ poštových služieb, ktorá v rámci predmetu svojho podnikania poskytuje kompletizáciu a distribúciu poštových zásielok.
3. Prevádzkovateľ a Sprostredkovateľ spolupracujú navzájom na základe vzájomnej zmluvy, prípadne objednávok a príslušných obchodných podmienok Sprostredkovateľa, pričom Sprostredkovateľ pri plnení zmluvných podmienok prichádza do kontaktu s osobnými údajmi klientov Prevádzkovateľa a tieto ďalej spracúva.
4. Prevádzkovateľ má záujem poveriť spracúvaním osobných údajov Sprostredkovateľa, za účelom zmluvného plnenia.
5. Vzhľadom na skutočnosť, že Sprostredkovateľ poskytuje dostatočné záruky s ohľadom na ním prijaté primerané technické a organizačné opatrenia tak, aby spracúvanie osobných údajov spĺňalo požiadavky Nariadenia a Zákona, Zmluvné strany uzatvárajú túto Zmluvu tak, aby sa zabezpečila ochrana práv klientov Prevádzkovateľa.

**Článok II.**

**Predmet Zmluvy**

1. Na základe tejto Zmluvy a za podmienok v nej uvedených Prevádzkovateľ poveruje Sprostredkovateľa spracúvaním osobných údajov dotknutých osôb špecifikovaných v článku III. tejto Zmluvy v mene Prevádzkovateľa.
2. Sprostredkovateľ poverenie podľa ods. 1 tohto článku Zmluvy prijíma a zaväzuje sa vykonávať spracúvanie osobných údajov dotknutých osôb v mene Prevádzkovateľa v rozsahu a spôsobom podľa tejto Zmluvy, v súlade s právnymi predpismi, najmä Zákonom a Nariadením, a podľa pokynov Prevádzkovateľa a interných pravidiel Prevádzkovateľa, ktoré Prevádzkovateľ Sprostredkovateľovi odovzdal, a aby bola zabezpečená ochrana práv dotknutých osôb.
3. Prevádzkovateľ pri výbere Sprostredkovateľa dbal na to, aby Sprostredkovateľ poskytoval dostatočné záruky na prijatie primeraných technických a organizačných opatrení počas celej doby spracúvania osobných údajov dotknutých osôb.

**Článok III.**

**Spracúvané osobné údaje**

1. **Predmet spracúvania:** predmetom spracúvania podľa tejto Zmluvy sú najmä osobné údaje fyzických osôb - klientov Prevádzkovateľa (ďalej len „dotknuté osoby“), ktoré Prevádzkovateľ spracúva na základe zmluvného vzťahu so svojimi klientami. Spracúvanie sa uskutočňuje na základe plnenia zmluvného vzťahu a oprávnených záujmov klientov Prevádzkovateľa.
2. Sprostredkovateľ je oprávnený vykonávať **nasledovné spracovateľské operácie** s osobnými údajmi dotknutých osôb: zaznamenávanie, usporadúvanie, triedenie, vyhľadávanie, prehliadanie, tlač údajov, spracovanie elektronických náhľadov, spracovanie reklamácií, doručovanie a balenie zásielok.
3. **Doba spracúvania:** Sprostredkovateľ je oprávnený spracúvať osobné údaje dotknutýchosôb po dobu trvania tejto Zmluvy, nie však dlhšie ako po dobu, po ktorú je v každom jednotlivom prípade dotknutej osoby oprávnený spracúvať jej osobné údaje Prevádzkovateľ.
4. **Povaha a účel spracúvania:** Sprostredkovateľ je oprávnený spracúvať osobné údaje dotknutých osôb za účelom plnenia objednávok Prevádzkovateľa, a to v rozsahu nevyhnutnom na ich splnenie. Sprostredkovateľom. Bez predchádzajúceho písomného súhlasu Prevádzkovateľa nie je Sprostredkovateľ oprávnený spracúvať osobné údaje na žiadne ďalšie účely.
5. **Zoznam alebo rozsah osobných údajov:** Sprostredkovateľ je oprávnený spracúvať osobné údaje dotknutých osôb v nasledovnom rozsahu ich osobných údajov:
6. Meno, priezvisko, titul
7. Adresa trvalého pobytu
8. Poštová adresa
9. **Kategórie osobných údajov:** Sprostredkovateľ je oprávnený spracúvať kategórie osobných údajov, vymedzené rozsahom osobných údajov podľa odseku 5 tohto článku Zmluvy. Sprostredkovateľ nie je oprávnený spracúvať osobitné kategórie osobných údajov.
10. **Kategórie dotknutých osôb:** adresáti zásielok, klienti využívajúce služby Prevádzkovateľa.

**Článok IV.**

**Práva a povinnosti Zmluvných strán**

1. **Práva a povinnosti Prevádzkovateľa**:
   1. Prevádzkovateľ sa zaväzuje prijať vhodné opatrenia a poskytnúť dotknutej osobe informácie v súlade s ustanoveniami článkov 13 a 14 Nariadenia, ktoré sa týkajú spracúvania osobných údajov dotknutých osôb, ako aj plniť zákonné povinnosti Prevádzkovateľa pri uplatňovaní práv dotknutej osoby spôsobom uvedeným v Nariadení.
   2. Prevádzkovateľ je povinný prijať vhodné technické a organizačné opatrenia na zabezpečenie a preukázanie toho, že spracúvanie osobných údajov dotknutých osôb sa vykonáva v súlade s Nariadením a Zákonom a tieto pravidelne aktualizovať, pričom pri ich zavádzaní za zaväzuje zohľadniť najnovšie poznatky ochrany osobných údajov, náklady na ich vykonanie, povahu, rozsah, kontext a účel spracúvania osobných údajov a riziko spracúvania osobných údajov s rôznou pravdepodobnosťou a závažnosťou, ktoré spracúvanie osobných údajov predstavuje pre práva dotknutej osoby.
   3. Prevádzkovateľ má právo udeľovať Sprostredkovateľovi pokyny, ktorými stanoví bližšie podmienky spracúvania osobných údajov dotknutých osôb.

1. **Práva a povinnosti Sprostredkovateľa**:
2. Sprostredkovateľ sa zaväzuje spracúvať osobné údaje dotknutých osôb len na základe zdokumentovaných pokynov Prevádzkovateľa a to s odbornou starostlivosťou, zodpovedne, s využitím všetkých svojich teoretických znalostí a praktických skúseností. V prípade, ak Sprostredkovateľ pri spracúvaní osobných údajov vykoná prenos osobných údajov do tretej krajiny je povinný oznámiť takúto skutočnosť Prevádzkovateľovi a to pred vykonaním takejto spracovateľskej operácie. Uvedené neplatí v prípade, ak ide o prenos osobných údajov dotknutej osoby na základe osobitného predpisu alebo medzinárodnej zmluvy.
3. Sprostredkovateľ nie je oprávnený vykonávať prenos osobných údajov do tretej krajiny alebo medzinárodnej organizácie bez predchádzajúceho písomného súhlasu Prevádzkovateľa.
4. Sprostredkovateľ sa osobitne zaväzuje zaviazať svojich zamestnancov a ďalšie oprávnené osoby zachovávaním mlčanlivosti o osobných údajoch dotknutých osôb, s ktorými títo v rámci spracúvania osobných údajov Sprostredkovateľom na základe tejto Zmluvy môžu prísť do styku; Sprostredkovateľ sa rovnako zaväzuje zaviazať uvedené osoby, aby tieto nesmeli využiť osobné údaje dotknutých osôb pre osobnú potrebu a bez súhlasu Prevádzkovateľa ich nesmú zverejniť a poskytnúť ani sprístupniť iným osobám. Povinnosť mlčanlivosti podľa tohto odseku a článku Zmluvy trvá aj po skončení zmluvného vzťahu medzi Prevádzkovateľom a Sprostredkovateľom.
5. Sprostredkovateľ sa zaväzuje prijať so zreteľom na najnovšie poznatky, na náklady na vykonanie opatrení, na povahu, rozsah, kontext a účel spracúvania osobných údajov a na riziká s rôznou pravdepodobnosťou a závažnosťou pre práva dotknutých osôb primerané technické a organizačné opatrenia na zaistenie úrovne bezpečnosti primeranej tomuto riziku tak, aby tieto zodpovedali minimálne úrovni ochrany osobných údajov poskytovanej Prevádzkovateľom. Sprostredkovateľ sa najmä zaväzuje vykonať nasledovné opatrenia na ochranu osobných údajov dotknutých osôb:

* prijatím technických, organizačných a personálnych opatrení uvedených v prílohe č. 1 tejto zmluvy;
* šifrovaním a riadením prístupu do informačných systémov;
* obmedzenie počtu osôb s prístupom do systému na minimum;
* zabezpečenie trvalej dôvernosti, integrity, dostupnosti a odolnosti systémov spracúvania osobných údajov, prostredníctvom denného zálohovania na redundantných serveroch Sprostredkovateľa;
* proces pravidelného testovania, posudzovania, hodnotenia účinnosti technických a organizačných opatrení na zaistenie bezpečnosti spracúvania osobných údajov v zmysle interných pravidiel Sprostredkovateľa.

1. Sprostredkovateľ sa zaväzuje dodržiavať podmienky zapojenia ďalšieho sprostredkovateľa do procesu spracúvania osobných údajov v súlade s ods. 3 tohto článku Zmluvy.
2. Sprostredkovateľ sa zaväzuje v čo možno najväčšej miere, ktorú je možné od neho požadovať poskytnúť Prevádzkovateľovi súčinnosť vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby súvisiacimi s uplatňovaním práv dotknutej osoby podľa Zákona.
3. Sprostredkovateľ sa zaväzuje poskytnúť súčinnosť Prevádzkovateľovi pri zabezpečovaní plnenia povinností Prevádzkovateľa vo vzťahu k oznamovaniu porušenia ochrany osobných údajov úradu a dotknutej osobe, vo vzťahu k posudzovaniu vplyvu na ochranu osobných údajov a vo vzťahu k predchádzajúcej konzultácii podľa ustanovenia § 43 Zákona, ak v jednotlivom prípade bude Prevádzkovateľ povinný v zmysle Nariadenia a Zákona takúto vykonať.
4. Sprostredkovateľ sa zaväzuje vymazať alebo vrátiť Prevádzkovateľovi osobné údaje po ukončení doby ich spracúvania podľa tejto Zmluvy na základe rozhodnutia Prevádzkovateľa a vymazať existujúce kópie, ktoré obsahujú osobné údaje dotknutých osôb, ak osobitný predpis alebo medzinárodná zmluva, ktorou je Slovenská republika viazaná nepožaduje uchovávanie týchto osobných údajov.
5. Sprostredkovateľ sa zaväzuje na základe žiadosti Prevádzkovateľa tomuto na svoje náklady a nebezpečenstvo preukázať spôsob plnenia práv a povinností Sprostredkovateľa podľa tejto Zmluvy. Sprostredkovateľ sa zaväzuje umožniť Prevádzkovateľovi vykonať audit a/alebo kontrolu ochrany osobných údajov, a to sprístupnením všetkých potrebných podkladov, dokladov a informácií, týkajúcich sa spracúvania osobných údajov dotknutých osôb, ako aj softvérových riešení a informačných systémov, prostredníctvom ktorých Sprostredkovateľ osobné údaje dotknutých osôb spracúva a spôsobov ich zabezpečenia.
6. Sprostredkovateľ sa zaväzuje poskytnúť Prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany Prevádzkovateľa alebo audítora, ktorého poveril Prevádzkovateľ.
7. Sprostredkovateľ sa zaväzuje bez zbytočného odkladu informovať Prevádzkovateľa, ak má za to, že sa pokynom Prevádzkovateľa porušuje Nariadenie, Zákon, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov.
8. Sprostredkovateľ berie na vedomie, že nie je oprávnený poveriť spracúvaním osobných údajov ďalšieho sprostredkovateľa bez predchádzajúceho osobitného písomného súhlasu Prevádzkovateľa. Zmluvné strany sa dohodli a Prevádzkovateľ týmto udeľuje súhlas s tým, aby Sprostredkovateľ poveril pod svojou zodpovednosťou spracúvaním osobných údajov ďalšieho sprostredkovateľa, a to spoločnosti XXX + adresa, IČO: XXX  za účelom činností uvedených v bode 2, Článku III tejto zmluvy.
9. Sprostredkovateľ sa zaväzuje, že v prípade, ak v súlade s ods. 3 tohto článku Zmluvy zapojí do vykonávania osobitných spracovateľských operácií v mene Prevádzkovateľa ďalšieho sprostredkovateľa, tomuto ďalšiemu sprostredkovateľovi v zmluve alebo v inom právnom úkone uloží rovnaké povinnosti týkajúce sa ochrany osobných údajov dotknutých osôb ako sú dohodnuté v tejto Zmluve, a to najmä povinnosti týkajúce sa poskytnutia dostatočných záruk na prijatie primeraných technických a organizačných opatrení, ako aj ďalších povinností v rozsahu uvedenom v tomto článku Zmluvy tak, aby spracúvanie osobných údajov spĺňalo požiadavky Zákona a Nariadenia. Sprostredkovateľ je zodpovedný za všetky následky spôsobené tým, že ďalší sprostredkovateľ nesplní svoje povinnosti týkajúce sa ochrany osobných údajov dotknutých osôb.
10. Sprostredkovateľ sa zaväzuje vopred informovať Prevádzkovateľa o poverení ďalšieho sprostredkovateľa na spracúvanie osobných údajov v rozsahu uvedenom v tejto Zmluve, ak sa poverenie vykonalo na základe všeobecného písomného súhlasu Prevádzkovateľa.
11. Sprostredkovateľ vyhlasuje a zaručuje sa, že ním prijaté opatrenia k zabezpečeniu osobných údajov spĺňajú požiadavky predpisov na ochranu osobných údajov na zabezpečenie osobných údajov a že bude spracovávať osobné údaje v súlade s týmito predpismi na ochranu osobných údajov, ako aj súvisiacimi právnymi predpismi.
12. Sprostredkovateľ vykoná a po dobu účinnosti tejto Zmluvy bude dodržiavať minimálne technické a organizačné opatrenia k zabezpečeniu osobných údajov uvedené v prílohe 1 tejto Zmluvy. Sprostredkovateľ v prípade potreby vykoná ďalšie vhodné technické a organizačné opatrenia, aby zaistil zodpovedajúcu a vhodnú úroveň zabezpečenia osobných údajov (s ohľadom na stav techniky, nutné náklady, povahu, rozsah, kontext, účely a rizika vykonávaného spracovania).
13. Sprostredkovateľ bude spracovávať osobné údaje manuálne v listinnej podobe a/alebo v elektronickej podobe pomocou prostriedkov informačných technológií.
14. Pri manuálnom spracovaní osobných údajov Sprostredkovateľ príjme a bude dodržiavať najmä nižšie uvedené zásady zabezpečenia osobných údajov:

* v dobe mimo aktívnu prácu s osobnými údajmi musia byť osobné údaje uložené v uzamknutých priestoroch. Kľúče od uzamknutých priestorov majú iba Sprostredkovateľom určené osoby oprávnené spracovávať osobné údaje (poverení zamestnanci a pracovníci Sprostredkovateľa, ďalej len „Oprávnené osoby“); Sprostredkovateľ je povinný viesť zoznam Oprávnených osôb;
* v dobe aktívnej práce s osobnými údajmi zodpovedá za ochranu osobných údajov Oprávnená osoba, ktorá s nimi pracuje, najmä zodpovedá za to, že sa s osobnými údajmi neoboznámi neoprávnená osoba;
* spracovaní a poskytnutí osobných údajov musí byť urobený záznam, ktorý umožní určiť, kedy, komu a prečo boli osobné údaje poskytnuté;
* osobné údaje nie je možné posielať faxom;
* pokiaľ je k výkonu činností podľa objednávok potrebné vytvoriť kópiu osobných údajov, bude s takou kópiou nakladané ako s originálom a aplikujú sa na ňu ustanovenie tejto zmluvy.

1. Pri spracovaní osobných údajov v elektronickej podobe Sprostredkovateľ príjme a bude dodržiavať

* najmä nižšie uvedené zásady zabezpečenia osobných údajov:
* elektronické dáta obsahujúce osobné údaje budú ukladané a ďalej spracovávané výhradne na nosičoch (napr. prenosných či neprenosných dátových nosičoch, sieťových dátových úložiskách), ktoré sú v majetku či v oprávnenom užívaní Prevádzkovateľa alebo Sprostredkovateľa;
* osobné údaje nebudú združované s osobnými údajmi spracovávanými Sprostredkovateľom pre iné účely a/alebo iných Prevádzkovateľov. Bez predchádzajúceho písomného pokynu Prevádzkovateľa nebudú osobné údaje združované s osobnými údajmi spracovávanými pre tretie osoby;
* prístup k osobným údajom majú iba príslušné Oprávnené osoby s využitím individuálnych prístupových údajov, a to v rozsahu zodpovedajúcom oprávneniam príslušnej Oprávnenej osoby;
* spracovaní osobných údajov budú zhotovované elektronické záznamy, ktoré umožnia určiť, kedy, kým a z akého dôvodu boli osobné údaje spracované;
* nosiče osobných údajov budú zabezpečené a chránené pred neoprávneným prístupom.

1. Sprostredkovateľ je povinný dokumentovať technické a organizačné opatrenia prijaté k ochrane Osobných údajov, pravidelne túto dokumentáciu aktualizovať a na vyžiadanie ju predložiť Prevádzkovateľovi ku kontrole.
2. Sprostredkovateľ bezodkladne na požiadanie Prevádzkovateľa predloží Prevádzkovateľovi všetky správy dokumentujúce bezpečnostné audity vykonané Sprostredkovateľom alebo Sprostredkovateľom určeným audítorom.
3. V prípade „bezpečnostného incidentu“, t.j. v prípade porušenia bezpečnostných opatrení vedúcich k náhodnému alebo nezákonnému zničeniu, strate, zmene, neoprávnenému zverejneniu alebo sprístupneniu osobných údajov, je Sprostredkovateľ povinný bez zbytočného odkladu, najneskôr však do 48 hodín, od kedy sa o bezpečnostnom incidente dozvedel, informovať o bezpečnostnom incidente Prevádzkovateľa prostredníctvom e-mailu a zároveň telefonicky na kontaktné údaje Prevádzkovateľa uvedené v čl. VII ods. 1 tejto zmluvy.
4. Sprostredkovateľ má povinnosť predchádzať porušeniu zabezpečenia osobných údajov.
5. Sprostredkovateľ (a) sám vyvinie potrebnú iniciatívu a (b) poskytne Prevádzkovateľovi všetku súčinnosť potrebnú k riešeniu a náprave porušenia zabezpečenia osobných údajov. Na žiadosť Prevádzkovateľa Sprostredkovateľ poskytne Prevádzkovateľovi súčinnosť tiež pri oznamovaní porušenia zabezpečenia osobných údajov dozornému úradu a/alebo dotknutým osobám.
6. Sprostredkovateľ bude bezodkladne informovať Prevádzkovateľa v prípade, že na strane Sprostredkovateľa hrozí či dôjde k porušeniu tejto Zmluvy.
7. Oznámenie o porušení ochrany osobných údajov musí obsahovať minimálne nasledujúce informácie: opis povahy bezpečnostného incidentu vrátane kategórií a približného počtu dotknutých osôb a kategórií a približného počtu dotknutých záznamov o osobných údajoch; ako aj opis pravdepodobných dôsledkov porušenia osobných údajov; a opis prijatých opatrení za účelom riešenia bezpečnostného incidentu a zníženia možných negatívnych účinkov porušenia ochrany osobných údajov.

**Článok V.**

**Vyhlásenia Zmluvných strán**

1. Zmluvné strany vyhlasujú, že nemajú žiadne výhrady k uzatvoreniu tejto Zmluvy.
2. Zmluvné strany vyhlasujú, že sa zdržia akéhokoľvek konania, ktoré by znemožnilo alebo sťažilo naplnenie predmetu tejto Zmluvy, ako aj že budú riadne a včas plniť všetky povinnosti uložené im touto Zmluvou.
3. Zmluvné strany, každá samostatne, vyhlasujú a zodpovedajú, že podmienky stanovené touto Zmluvou nie sú v rozpore so žiadnym záväzkom, ktorým je táto zmluvná strana viazaná, či už zmluvným, vyplývajúcim zo zákona alebo iným.
4. Zmluvné strany podpisom pod touto Zmluvou bezvýhradne potvrdzujú, že v celom rozsahu a bezo zvyšku prijímajú na seba všetky práva a povinnosti pre ne vyplývajúce z ustanovení tejto Zmluvy a zaväzujú sa ich riadne a včas plniť tak, aby bol naplnený účel tejto Zmluvy.
5. Sprostredkovateľ nesie zodpovednosť za ujmu vzniknutú Prevádzkovateľovi alebo dotknutej osobe v prípade, že (a) nesplnil povinnosti stanovené mu touto Zmluvou; (b) nesplnil povinnosti stanovené konkrétne pre sprostredkovateľa Nariadením alebo iným všeobecne záväzným právnym predpisom; a/alebo (c) jednal nad rámec či v rozpore s doloženými pokynmi Prevádzkovateľa podľa tejto Zmluvy. V prípade vzniku ujmy (majetkovej aj nemajetkovej) podľa predchádzajúcej vety sa Sprostredkovateľ zaväzuje nahradiť Prevádzkovateľovi a/alebo Dotknutej osobe vzniknutú škodu a/alebo odčiniť nemajetkovú ujmu primeraným zadosťučinením. Sprostredkovateľ nahradí škodu a/alebo odčiní ujmu bez zbytočného odkladu potom, čo ho k tomu Prevádzkovateľ vyzve, najneskôr však do 10 pracovných dní od výzvy Prevádzkovateľa.

**Článok VI.**

**Súčinnosť Zmluvných strán a povinnosť mlčanlivosti**

1. Zmluvné strany sa zaväzujú, že si budú poskytovať potrebnú súčinnosť a pomoc pri plnení záväzkov z tejto Zmluvy vyplývajúcich s cieľom naplnenia účelu tejto Zmluvy.
2. Zmluvné strany sa zaväzujú, že budú zachovávať mlčanlivosť o všetkých informáciách, ktoré tvoria obsah tejto Zmluvy a ktoré si navzájom poskytnú v súvislosti s touto Zmluvou, a to i v prípade, ak nebudú zmluvnou stranou označené ako dôverné a nevyužijú ich v rozpore s ich účelom pre seba alebo iného. Záväzok mlčanlivosti trvá počas trvania tejto Zmluvy a neobmedzene po jej zániku, pokiaľ písomne nebude dohodnuté inak, resp. pokiaľ sa informácie nestanú verejne dostupnými inak ako porušením tejto Zmluvy. Informáciami sa rozumejú predovšetkým akékoľvek informácie, špecifikácie, plány, náčrty, modely, vzorky, dáta, počítačové programy, softvér, technické riešenia, cenové informácie, všetky zmluvy, finančné a účtovné informácie, informácie o majetku, pohľadávkach a záväzkoch, hodnotiace štúdie a správy, know-how, podnikateľské stratégie a plány, informácie týkajúce sa predmetov chránených právom duševného vlastníctva, informácie týkajúce sa zákazníkov a zmluvných partnerov alebo iná dokumentácia, ktoré boli, či budú poskytnuté pri plnení tejto Zmluvy jednou zmluvnou stranou druhej zmluvnej strane, a to bez ohľadu na formu poskytnutia.
3. Sprostredkovateľ sa v zmysle tejto Zmluvy zaväzuje osobitne zaviazať svojich zamestnancov a ďalšie oprávnené osoby zachovávaním mlčanlivosti o osobných údajoch dotknutých osôb, s ktorými títo v rámci spracúvania osobných údajov Sprostredkovateľom na základe tejto Zmluvy môžu prísť do styku; Sprostredkovateľ sa rovnako zaväzuje zaviazať uvedené osoby, aby tieto nesmeli využiť osobné údaje dotknutých osôb pre osobnú potrebu a bez súhlasu Prevádzkovateľa ich nesmú zverejniť a poskytnúť ani sprístupniť iným osobám. Povinnosť mlčanlivosti podľa tohto odseku a článku Zmluvy trvá aj po skončení zmluvného vzťahu medzi Prevádzkovateľom a Sprostredkovateľom.
4. Informácie podliehajúce povinnosti zachovávať mlčanlivosť v zmysle tejto Zmluvy nie sú informácie, ktoré

* sú, alebo sa následne stanú verejne dostupné inak, ako porušením povinností podľa tejto Zmluvy,
* boli pred uzavretím tejto Zmluvy druhej zmluvnej strane známe bez akejkoľvek povinnosti dodržiavať ich dôvernosť, resp. zachovávať o nich mlčanlivosť,
* boli získané od tretej osoby, ktorá je oprávnená šíriť tieto informácie,
* sú náležite sprístupnené na základe zákonnej povinnosti, nariadenia súdu alebo štátneho orgánu s tým, že v tomto prípade je príslušná zmluvná strana povinná informovať druhú zmluvnú stranu vopred o sprístupnení informácií a vyvinúť maximálne možné úsilie na zachovanie dôvernosti informácií.

1. Zmluvné strany sa dohodli, že táto Zmluva a všetky informácie v nej obsiahnuté považuje každá zo Zmluvných strán za predmet svojho obchodného tajomstva. Zmluvné strany sa zaväzujú, že voči každej tretej osobe zachovajú mlčanlivosť o všetkých právach a povinnostiach Zmluvných strán z tejto Zmluvy vyplývajúcich.
2. Zmluvná strana je oprávnená poskytnúť informácie získané pri uzatvorení alebo plnení tejto Zmluvy bez toho, aby nastalo porušenie záväzku mlčanlivosti osobám, vo vzťahu ku ktorým vykonáva postavenie ovládajúcej alebo ovládanej osoby, osobám poskytujúcim zmluvnej strane odborné poradenstvo alebo voči vlastným zamestnancom, to všetko v obmedzenom a nevyhnutnom rozsahu. Všetky osoby, ktorým zmluvná strana poskytne informácie získané pri uzatváraní alebo plnení tejto Zmluvy musia byť viazané povinnosťou mlčanlivosti minimálne v takom rozsahu, aký vyplýva Zmluvným stranám z tejto Zmluvy.
3. Zmluvné strany sa zaväzujú, že sa vyvarujú akéhokoľvek konania, ktoré by viedlo k porušeniu ktoréhokoľvek ustanovenia tohto článku Zmluvy, majúce za následok porušenie povinnosti poskytnúť druhej zmluvnej strane potrebnú súčinnosť, resp. porušenie povinnosti mlčanlivosti.

**Článok VII.**

**Vzájomná komunikácia**

1. Za účelom vzájomnej komunikácie si Zmluvné strany oznamujú svoje kontaktné údaje:

**Kontaktné údaje Prevádzkovateľa**

Zodpovedná osoba:

Telefón:

e-mail:

**Kontaktné údaje Sprostredkovateľa**

Zodpovedná osoba:

Telefón:

e-mail:

1. Zmluvné strany sú povinné vzájomne si písomne oznamovať zmenu kontaktných údajov uvedených v tomto článku Zmluvy. V opačnom prípade zmluvná strana, ktorej nebola oznámená zmena kontaktných údajov uvedených v tomto článku Zmluvy včas druhou zmluvnou stranou, nezodpovedá za porušenie svojich zmluvných povinností ani za škodu spôsobenú druhej zmluvnej strane.
2. Ktorákoľvek zo zmluvných strán je oprávnená kedykoľvek jednostranne zmeniť kontaktné údaje, a to bez povinnosti uzavrieť k tejto Zmluve dodatok. Zmena kontaktných údajov je účinná nasledujúci deň odo dňa doručenia oznámenia druhej zmluvnej strane.
3. Zmluvné strany sa dohodli, že ak nie je forma oznámenia výslovne stanovená touto Zmluvou, bude oznámenie vykonané buď e-mailom, osobne alebo prostredníctvom poskytovateľa poštových, zasielateľských, či prepravných služieb, a to takou z vyššie uvedených foriem, ktorú pre podobný typ oznámenia zmluvné strany obvykle používajú alebo ktorá je v podobných prípadoch obvyklá.
4. Výzva, oznámenie alebo akýkoľvek iný právny úkon /ďalej len „Výzva“/ jednej zmluvnej strany /ďalej len „Odosielateľ“/ sa považuje za doručenú druhej zmluvnej strane /ďalej len „Adresát“/, ak bola uskutočnená osobne alebo doporučenou zásielkou na adresu Adresáta uvedenú v záhlaví tejto Zmluvy, resp. na adresu, ktorú Adresát naposledy písomne oznámil Odosielateľovi. Výzva sa považuje za doručenú dňom, v ktorom Adresát zásielku prevzal alebo odmietol prevziať, alebo dňom, v ktorý sa zásielka zaslaná na adresu Adresáta po márnom uplynutí úložnej lehoty vrátila späť Odosielateľovi, a to aj v prípade, ak bude na vrátenej zásielke uvedený údaj „adresát neznámy“. Ak bola Výzva zasielaná e-mailom alebo doručovaná osobne v pracovný deň v čase do 16.00 hod., považuje sa za doručenú v momente úspešného prenosu, resp. doručenia, ak sa tieto udiali v čase do 16.00 hod. pracovného dňa, inak v nasledujúci pracovný deň.

**Článok VIII.**

**Záverečné ustanovenia**

1. Táto Zmluva je uzatvorená na dobu neurčitú. Túto zmluvu možno kedykoľvek vypovedať s 2 mesačnou výpovednou lehotou. Výpovedná lehote začína plynúť prvým dňom mesiaca nasledujúceho po doručení písomnej výpovede druhej zmluvnej strane.
2. Zmluvné strany sa dohodli, že Zmluva nadobúda platnosť a účinnosť dňom jej podpísania obidvoma zmluvnými stranami.
3. Práva a povinnosti vyplývajúce zmluvným stranám z tejto Zmluvy nemôžu byť žiadnou zmluvnou stranou postúpené, ani neprechádzajú na iné osoby bez predchádzajúceho písomného súhlasu druhej zmluvnej strany.
4. Táto Zmluva môže byť zmenená len formou písomných dodatkov po ich predchádzajúcom odsúhlasení obidvoma zmluvnými stranami.
5. Ak sa ktorékoľvek z ustanovení tejto Zmluvy stane neplatným alebo nevykonateľným, táto neplatnosť alebo nevykonateľnosť nespôsobí neplatnosť ostatných ustanovení tejto Zmluvy s výnimkou, ak by tieto ustanovenia nemohli byť oddelené od ostatného obsahu Zmluvy pre povahu Zmluvy, jej obsah alebo okolnosti, za ktorých bola Zmluva uzatvorená. Zmluvné strany sa dohodli, že vykonajú všetko pre to, aby dosiahli rovnaký výsledok, aký bol zamýšľaný týmito neplatnými alebo nevykonateľnými ustanoveniami.
6. Zmluva sa vyhotovuje v dvoch origináloch, po jednom pre každú zmluvnú stranu.
7. Zmluvné strany vyhlasujú, že si Zmluvu prečítali, jej ustanoveniam rozumejú a na znak súhlasu s jej obsahom ju vlastnoručne podpisujú.

V \_\_\_\_\_\_\_\_\_\_\_\_\_\_\_\_\_\_, dňa V Bratislave, dňa

Prevádzkovateľ: Sprostredkovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Príloha č. 1***

**Minimálne technické a organizačné opatrenia k zabezpečeniu Osobných údajov**

Sprostredkovateľ musí prijať príslušné opatrenia, ktoré sú vhodné pre daný druh spracúvaných osobných údajov, najmä:

**a) Kontrola prístupu do priestorov a  zariadení**

Technické a organizačné opatrenia na kontrolu prístupu do priestorov a zariadení, najmä na zabránenie neoprávneným osobám získať prístup k systémom na spracúvanie údajov s cieľom spracúvať alebo používať osobné údaje:

pracovníci bezpečnostnej služby, vrátnici/vrátnik

systém na kontrolu prístupu (napr. čítačka identifikačných kariet, magnetická karta, čipová karta, bezpečnostná brána)

monitorovací systém (poplašný systém, monitorovanie kamerovým systémom)

(vydávanie) kľúčov a príslušnej dokumentácie

zamykanie dverí, zamykanie okien (elektronické otvárače dverí atď.)

bezpečnostné kontroly akýchkoľvek externých spoločností/služieb (napr. upratovací servis/údržba)

špeciálna ochrana prístupu do serverových miestností

…......

**b) Kontrola prístupu do systémov**

Opatrenia na zabránenie používania systémov na spracúvanie údajov bez oprávnenia:

postupy na používanie hesiel (vrátane špeciálnych znakov, minimálnej dĺžky, zmeny hesla)

automatické blokovanie (napr. heslo alebo vypršanie času)

autorizačné pravidlá pre terminály a používateľov

špeciálne menu pre používateľov

firewall, antivírusová ochrana

detekcia narušenia/prevencia narušenia

protokolovanie prístupu

zabezpečenie externých rozhraní

…......

**c) Kontrola prístupu k údajom**

Opatrenia na zabezpečenie, aby osoby oprávnené používať systémy na spracúvanie údajov mali prístup iba k údajom, v súvislosti s ktorými majú oprávnenie na prístup, a aby osobné údaje nebolo možné čítať, kopírovať, meniť alebo odstraňovať bez oprávnenia počas alebo po spracovaní:

protokolovanie prístupu

individuálne profily oprávnení

dokumentácia oprávnení

uchovávanie médií na ukladanie údajov v uzamykateľných zariadeniach

…..............

**d) Kontrola zverejňovania údajov**

Opatrenia na zabezpečenie, aby osobné údaje nebolo možné čítať, kopírovať, meniť alebo odstraňovať bez oprávnenia počas elektronického prenosu alebo prepravy alebo počas ich zaznamenávania na média na ukladanie údajov a aby cieľové subjekty prenosu osobných údajov prostredníctvom zariadení na prenos údajov bolo možné určiť a overiť:

kódovanie médií na ukladanie údajov

kódovanie komunikácie/prenosov údajov

kódovanie citlivých údajov

….............

**e) Kontrola vkladania údajov**

Určenie revízneho záznamu (audit trail) na zdokumentovanie, či a kto vložil, zmenil alebo odstránil osobné údaje zo systémov na spracúvanie údajov:

autorizačné pravidlá

pravidlá prístupu

protokolovanie

….............

**f) Kontrola pokynov**

Opatrenia na zabezpečenie, aby osobné údaje boli spracúvané výhradne v súlade s pokynmi prevádzkovateľa:

písomná dokumentácia pokynov prevádzkovateľa

pravidelné interné preskúmania zo strany sprostredkovateľa

pravidelné preskúmania subdodávateľov zo strany sprostredkovateľa

….............

**g) Kontrola dostupnosti**

Opatrenia na zabezpečenie, aby osobné údaje boli chránené proti náhodnému zničeniu alebo strate:

postupy zálohovania

oddelené uchovávanie

núdzová koncepcia

firewall, antivírusová ochrana

neprerušiteľný zdroj energie (UPS)

ochrana objektov, opatrenia proti odcudzeniu

ochrana pred požiarmi (systém včasného varovania, detekcie a hasenia požiarov)

redundantný systém klimatizácie/chladenia

….............

**h) Kontrola oddeleného spracúvania údajov**

Opatrenia na zabezpečenie, aby osobné údaje získavané na rozličné účely bolo možné spracúvať oddelene:

jasné logické oddelenie

profily používateľov

koncepcia oprávnení

oddelenie testovacích a výrobných údajov

pseudonymizácia

……….